KINNITAN

____________________

Raissa Lihhuša

Rahandusameti direktor

25.05 2007.a .

А К Т    № 4/5-2

Narva linn                                                                                                                     21.05.2007.a.

Vastavalt Narva Linnavalitsuse Rahandusameti (edaspidi Rahandusamet) 2007.a. II kvartali tööplaanile revisjoniosakonna juhataja Valentina Bešekerskas, vanemrevidendid Irina Osis ja Tatjana Gontšarova kontrollisid Narva 6.Kooli finants-majanduslikku tegevust 2006. aastal alljärgnevates küsimustes:

1. Narva 6.Koolile ülalpidamiskuludeks eraldatud eelarve vahendite kasutamise kontroll.

2. Koosseisunimekiri, töötasu, toetused ja hüvitused.

3. Vara arvestus.
4. Sihtfinantseerimine.
5. Narva Linnavalitsuse reservfondist eraldatud vahendite kasutamise kontroll.

6. Raamatupidamise arvestuse seisukord.

Narva 6.Kool on kantud riigiasutuste ja kohalike omavalitsuste asutuste Riiklikku registrisse 14.11.2000.a. numbriga 75008657. Narva 6.Kooli põhimäärus on kinnitatud Narva Linnavalitsuse 01.12.2004.a. korraldusega nr 1211-k. Eelpool toodud registri andmetel on Narva 6.Kool Narva Linnavalitsuse Kultuuriosakonna allasutus. Kontrollitaval ajavahemikul oli kooli direktor Svetlana Kolpakova, raamatupidaja Tatjana Fjodorova.
1. Narva 6.Kool eraldatud eelarve vahendite ülalpidamiskuludeks kasutamise kontroll.

Vastavalt Raamatupidamise seaduse (RT 2002, 102, 600; 2003, 88, 588) paragrahvi 2 lõikele 2 on kohaliku omavalitsuse asutuse allasutused raamatupidamiskohustuslased. Riigiasutuste ja kohalike omavalitsuste asutuste Riiklikus registris on registreeritud Narva 6. Kool. Vastavalt Raamatupidamise seaduse sätetele peavad algdokumendid kajastama selle asutuse raamatupidamise arvestuses, mis nimetatud dokumentide alusel on tunnistatud tehingu üheks pooleks. 

Narva 6. Kooli raamatupidamise arvestuses kajastati kulusid ja maksti arveid, millede maksjaks oli näidatud Narva Linnavalitsuse Kultuuriosakond. Näiteks OÜ Merlekons ja KO arve nr.20 10.01.06.a.; OÜ Legion ESC arve nr.321206 05.12.06.a. j.n.e.(lisad 1,2). 

Samuti kehtisid kontrollitaval perioodil lepingud teenuste tarnijatega, kus tehingu üheks pooleks oli märgitud Narva 6. Kooli asemel Kool N6 (OÜ TOKKOT), Narva 6.Keskkool (Elion Ettevõtted AS, AS Narva Elektrivõrk, AS Narva Soojusvõrk, Tervisekaitsekeskus F.O.P. Servis OÜ, AS Heakorrastus j.n.e.). Seoses sellega maksti kooli poolt tihti arveid, milledel teenuste eest maksjaks oli märgitud vale organisatsioon, kuigi raamatupidamises kajastati neid summasid Narva 6. Kooli tegevuskuludena. 

Raamatupidamise seaduse prg.7 alusel loetakse raamatupidamisarvestuse algdokumendiks majandustehingu toimumist kinnitav tõend, millel peavad olema järgmised andmed:

1) dokumendi nimetus ja number;

2) koostamise kuupäev;

3) tehingu majanduslik sisu;

4) tehingu arvnäitajad (kogus, hind, summa);

5) tehingupoolte nimed (nimetused);

6) tehingupoolte asu- või elukoha aadressid;

7) allkiri (allkirjad)

allkirjastama peab isik (isikud), kes esindavad majandustehingut sooritanud raamatupidamiskohutuslast ja kes seda tehingut kinnitab;

8) raamatupidamiskirjendi järjekorranumber. Narva 6. Kooli poolt kasutatavad dokumendid ei olnud alati vastavuses Raamatupidamise seaduse nõudmistega algdokumentide vormistamise osas (lisad 3,4).
Vastavalt Raamatupidamise seaduse prg.4, punkt 3 raamatupidamiskohustuslane on kohustatud kajastama majandustehingud  algdokumendi või algdokumentide alusel koostatud koonddokumendi alusel. Seda nõudmist Narva 6. Koolis ei täidetud. Mõningaid majandustehingute kirjendeid tehti mitme algdokumendi alusel, koonddokumenti ei koostatud. Näiteks kirjendid nr.172, 152, 115, 253, 249, 315, 461, 607, 703, 800 j.n.e. Kirjendiga 607 on ühendatud mitu erinevat partnerit.

Vastavalt Raamatupidamise seaduse paragrahvi 6, lõike 5, punktile 2. ja paragrahvi 7, lõike 1, punkt 8. peab raamatupidamise kirjendil olema märgitud järjekorranumber; algdokumendil peab aga olema märgitud vastava raamatupidamise kirjendi järjekorranumber. Narva 6. Koolis ei olnud aga haruldased juhtumid, mil raamatupidamise kirjendite (kannete) järjekorranumbrid algdokumentidel erinesid kannete numbritest majandusoperatsioonide registreerimise žurnaalis. Näiteks kirjendid nr.103, 130, 420, 423 jne.
Raamatupidamise kirjendite sisu algdokumentidel ei vastanud alati majandustehingute žurnaalis tehtud kirjenditele. Näiteks kannetel nr.174, 255, 257 ja 258 on algdokumendil kajastatud konto 550099, majandustehingute žurnaalis aga konto 550002. Kandel 315 on algdokumendil märgitud konto 552100, majandustehingute žurnaalis konto 552110. Kannetel 498, 497 on algdokumentidel kajastatud konto 201000, programmis konto 103990 ja n.e.

Esines vigu ka kontoplaani kasutamisel.

· Elion Ettevõtted AS-le tasutud E-kooli teenuste kulud kanti kontole 550010 (sideteenused), tegelikult peab neid kulusid kajastama kontol 551480 (kulutused info- ja kommunikatsioonitehnoloogiale).
· Kulud tualettpaberile, käterättidele, seebile kajastati kontol 551103 (materjalid kinnisvara, hoonete ja ehitiste korrashoiuks ja remondiks), tegelikult peab neid kulusid kajastama kontol 552200 (meditsiinilised ja hügieenilised esemed).
· Maamaksu ettemaksu kajastati kontol 103990 (muud, tulevaste perioodide, ettemakstud kulud), tegelikult peab neid kulusid kajastama kontol 103750 (maamaksu ettemaks).
· Maamaksu kohustus peab kajastama kontol 203050. Tegelikult kajastati seda kohustust kontol 201000 „Võlad ostetud toodete ja teenuste eest“.
· Raamatupidamise arvestuses kasutati kontot 550312 (pikaajaliste lähetuste kulud). Konto 55031 alagruppides kajastatakse ainult pikaajaliste (rohkem kui üks aasta) lähetuste kulusid, alus: Välisteenistuse seadus (Vabariigi valitsuse määrused nr.29 25.01.1996.a. ja nr.47 26.12.1997.a.). 2006.a. Narva 6. Kooli töötajad taolistes lähetustes ei viibinud.
· Töötajate lähetuskulude ja muude kulude arvestamisel tuleb kasutada kontot 202050, tegelikult kasutati kontot 202090 (muud võlad töötajatele; töötajatelt kinnipeetud summad, mis kuuluvad ülekandmisele kolmandatele isikutele ( alimendid, kohtutäiturite nõudmised, ametiühingu liikmemaksud j.n.e.)).

Esines vigu eelarve klassifikaatori artiklite kasutamisel.

· Nii kasutati kannetes nr.79, 422, 526 ja 839 kütte- ja soojusenergia kulude arvestamisel eelarve klassifikaatori artiklit 3500.01 (kohaliku eelarve asutuselt saadud toetused).
· Inventarikulude kajastamisel (kanne nr.106) kasutati eelarve klassifikaatori artiklit 5511 (majanduskulud kinnisvarale, hoonetele ja ruumidele), tegelikult oleks pidanud kasutama artiklit 5515 (kulud inventarile).

Kontoplaani ja eelarve klassifikaatori ebaõige kasutamine tingis vigu ka finantsaruandluses. 

Kontrollimisel tuvastati, et ilma tööandja kirjaliku otsuseta hüvitati lähetuskulud Tartu linna 31.01.06 T.Filippovale – 160,0krooni ja 07.01.06.a. R.Ottole – 150,0krooni, millega rikuti Vabariigi Valitsuse 22.12.2000.a. määruse nr.453 „Töölähetuste kulude hüvitiste ja päevaraha määrad ning nende maksmise tingimused ja kord“ (RT I 2000, 102, 680; 2001, 33, 179; 2002, 44, 289; 105, 618; 2005, 40, 313) paragrahvi.3 sätteid.

Eelpooltoodud määruse paragrahv9 sätestab, et lähetuses olnud töötajale makstakse päevaraha teel ja lähetuses oldud aja eest juhul, kui lähetuse asukoht on töötaja töökohast vähemalt 50km kaugusel. N.Potapovale maksti päevaraha 80 krooni (avansiaruanne nr.3 29.05.06.a.) ja T.Fedorovale samuti 80 krooni (avansiaruanne nr.2 30.05.06.a.) lähetuse eest Jõhvi linna (Vahemaa  Narvast Jõhvi on 48km).Nimetatud väljamaksed kuuluvad maksustamisele. 

Raamatupidamisele on esitatud avansiaruanded nr.6 27.01.06.a. ja nr.3 08.06.06.a., mis on täidetud ainult raamatupidaja poolt raamatupidamise kirjendite osas, aruandekohustuslase andmed kulude osas puuduvad (lisa 5, 6). Siiski on nimetatud avansiaruannetes toodud kulud hüvitatud. Vastavalt raamatupidamise arvestuse andmetele ja raamatupidaja seletustele kuulusid need avansiaruanded S.Kolpakovale.

S.Kolpakova avansiaruande nr.3 08.06.06.a. raamatupidamise kirjendi järjekorranumber on 568. Sissekande 568 tehingu partneriks on märgitud Koolibri AS. Narva 6.Kooli raamatupidaja seletuse põhjal oli lähetuskulude arvestamisel ja väljamaksmisel täidetud järgnevaid raamatupidamise kirjendeid:

	Kuupдev
	Selgitus
	Lausend 
nr.
	Deebet
	TP
	Kree-
dit
	TP
	Summa
	Asutus
	Art

	08.06.2006
	avansiaruanne
	567
	202090
	800699
	100100
	800401
	50,00
	Kolpakova Svetlana
	5503

	 
	 
	 
	 
	 
	 
	 
	 
	 
	 

	29.06.2006
	SPR
	621
	202090
	800699
	100100
	800401
	-50,00
	KOLPAKOVA SVETLANA1
	5503

	29.06.2006
	SPR
	621
	202090
	800699
	550304
	800699
	-50,00
	KOLPAKOVA SVETLANA1
	5503

	 
	 
	 
	 
	 
	 
	 
	 
	 
	 

	08.06.2006
	spr
	568
	202090
	800699
	100100
	800402
	50,00
	KOOLIBRIAS
	5503

	 
	 
	 
	 
	 
	 
	 
	 
	 
	 

	29.06.2006
	spr
	637
	201000
	800599
	100100
	800401
	-100,00
	KOOLIBRIAS
	5524

	 
	 
	 
	 
	 
	 
	 
	 
	 
	 

	30.06.2006
	spr
	638
	201000
	800599
	100100
	800402
	50,00
	KOOLIBRIAS
	5503

	30.06.2006
	spr
	638
	201000
	800599
	100100
	800402
	50,00
	KOOLIBRIAS
	5524


Arusaamatul moel seostati S.Kolpakovale päevaraha arvestuse ja valjamaksmise kajastamist partneri AS-ga Koolibri, kusjuures päevaraha maksis välja, vastavalt kirjenditele, samuti AS Koolibri. Sellised kirjendid ei ole tõepärased. Tegelikult oleks pidanud tegema ainult alljärgnevad kirjendid:

	Kuupaev
	Selgitus
	Lausend 
nr.
	Deebet
	TP
	Kree-
dit
	TP
	Summa
	Asutus
	Art

	08.06.2006
	avansiaruanne
	 
	202050
	800699
	100100
	800401
	50,00
	Kolpakova Svetlana
	5503

	 
	 
	 
	 
	 
	 
	 
	 
	 
	 

	08.06.2006
	avansiaruanne
	 
	550304
	800699
	202050
	800699
	50,00
	Kolpakova Svetlana
	5503


Narva 6. Kooli ja AS Mann Grupp vahel on sõlmitud leping (21.06.2002.a.) õpilaste ja õpetajate toitlustamise kohta kooli sööklas. Lepingu tingimuste alusel Narva 6. Kool maksab toitlustamise eest maksekuu viiendaks kuupäevaks AS Mann Grupp poolt tehtud arvestuse alusel. Järgmise kuu alguses AS Mann Grupp esitab koolile andmed tegelikult toitlustatud inimeste arvu ja summade kohta ning erinevuste korral tehakse korrektiiv järgmise kuu maksedokumentides. AS Mann Grupp esitas iga kuu alguses osutatud teenuste eest arved (koolilaste toitlustamine), mis oma olemuselt oli ettemaks. Vaatamata sellele, et vahe ettemakse ülekande ja AS Mann Grupilt saadud tegelike kuluandmete vahel oli umbes üks kuu, Narva 6. Kooli raamatupidamises kajastati toitlustamiskulud ja õpilaste toitlustamise teenused reeglina ühel ja samal kuupäeval. Seejuures oli raamatupidamise kirjend tegelike kulude osas tehtud varem, kui saadi vastavad andmed As-lt Mann Grupp. Raamatupidamise kirjendid AS Mann Grupp algdokumentidel erinevad tihti kirjenditest, mis on tehtud programmi majandustehingute žurnaalis.

2006.a. oktoobri- ja novembrikuul Narva Linnavalitsuse Linnavara ja Majandusamet andis aktidega  üle kooli elektrikilbi remondi ja elektriseadmete tehnilise kontrolli kulud üldsummas 122115,4krooni pluss käibemaks. Kulud võeti arvele kontol 554900 (üleantud kulu). Kulude ümberklassifitseerimist ei teostatud.

2. Koosseisunimekiri, töötasu, toetused ja hüvitused.

Seisuga 01.01.2006.a. töötas Narva 6. Koolis, vastavalt Narva Linnavalitsuse kultuuriosakonna juhataja V.Lutuse poolt kinnitatud koosseisunimekirjale, 82,831 koosseisulist töötajat. Kinnitatud ühe kuu töötasufond oli 546369,95 krooni. Õpilaste arv koolis oli – 629, klassikomplektide arv - 25.

Seisuga 01.09.2006.a. vähenes koosseisuliste töötajate arv 10,378 ühiku võrra (8,95 – õpetajad; 0,428 – pikapäevarühma kasvataja ja ringijuht, 0,5 – laborant ja 0,5 – raamatukoguhoidja) ja moodustas 72,453 koosseisulist töötajat. Koosseisunimekiri seisuga 01.09.2006.a. on kinnitatud Narva Linnavalitsuse Kultuuriosakonna asejuhataja E. Vassiljeva poolt kuu töötasufondiga 514911,75 krooni. Õpilaste arv koolis seisuga 01.09.2006.a. oli  - 548, klassikomplektide arv – 22.

Seisuga 01.01.2006.a. oli vakantne 0,5 logopeedi töökohta, seisuga 01.09.2006.a. olid kõik töökohad täidetud.

Kontrollitaval ajavahemikul teostati töötasu arvestust ja sellelt kinnipidamisi programmi “RAPID“ abil. Raamatupidamise programmi Raamatupidamine 6,0 kanti igakuuliselt koondsissekanded.

Tegelik palgakulu 2006.a. oli 6984240,59 krooni.

Töötasu arvestamist teostati vastavalt tööaja arvestuse tabelite andmetele eraldi pedagoogilise kollektiivi ja muude töötajate osas. Lisaks koostati valvuritele töögraafik iga kuu kohta eraldi.

Kontrollimisel tuvastati, et graafikutes märgitud töötundide arv päevade lõikes ei vasta tööaja arvestuse tabelite andmetele.

Näiteks, vastavalt graafikule pidi valvur E. Bljahin töötama (töötab 0,5 töökohaga) jaanuarikuul alljärgnevalt: 02.01 – 12 tundi; 07.01 – 10 tundi; 08.01 – 12 tundi; 14.01 – 15 tundi; 21.01 – 11 tundi; 22.01 – 12 tundi; 28.01 – 16 tundi, kokku 88 tundi.

Jaanuarikuu tööaja arvestuse tabelis on aga kirjas, et valvur E. Bljahin töötas igal tööpäeval 4 tundi. Üldine töötundide arv samuti 88 tundi.

Analoogselt pidi ka valvur V.Gritsenko vastavalt graafikule töötama alljärgnevalt: 01.01 – 6 tundi; 02.01 – 2 tundi; 05.01 – 12 tundi jne. Kokku 176 tundi, mis oli ka kuunorm. Tööaja arvestuse tabeli järgi töötas V.Gritsenko igal tööpäeval 8 tundi. Üldine töötundide arv – 176 tundi (lisad 7,8).

Eelpooltoodud vasturääkivus tööaja graafikute ja tööaja arvestuse tabelite andmete osas oli süsteemiks kogu kontrollitava ajavahemiku jooksul.
Tööjõukulusid ja nendelt võetavaid makse kajastatakse tekkepõhises arvestusprintsiibis detailiseeritult kontogrupis 50, kuid kontrollimisel tuvastati, et mitte alati ei kasutatud kontogruppi 500 “Töötasu“ õigesti.

Näiteks:

· teenistuslähetustes olevatele töötajatele arvestatud peab kajastuma kontol “ Hüvitised“ (500217, 500247, 500257, 500267 j.n.e.);

· direktori asetäitja S. Solovjovale oktoobri ja detsembrikuul makstud ühekordsed toetused kajastati kontol 500265 “Toetused, õpetajad“, tegelikult oleks pidanud kajastama neid toetusi kontol 500215 “Toetused, juhid“.

Vastavalt Palgaseaduse (RTI 1994, 11, 154; 1995, 12, 120; 1999, 29, 397; 2000, 10, 59; 40, 248; 2001, 42, 233; 50, 287; 2002, 61, 375; 62, 377; 111, 662; RT III 2003, 2, 16; RT I  2003, 88, 591; 2004, 71, 504; 2005, 29, 213; 39, 308; 2007, 2, 6) paragrahvi 27, lõikele 1 garanteeritakse teenistuslähetuses olevatele töötajatele keskmine töötasu. Narva 6.Koolis keskmise töötasu arvutamisel komandeeringus viibitud aja eest ei arvestatud neid  päevi ja töötasu summasid, mis olid töötajale välja makstud tema eelmistel kuudel lähetustel viibitud aja eest.

Esitatud dokumentidest on näha, et 2006.a. maksti hüvitisi (preemiad, toetused) pühade ja töötajate juubelite puhul kooli direktori käskkirjade alusel, direktorile maksti hüvitisi  Kultuuriosakonna käskkirjade alusel:

· EV aastapäeva puhul maksti töötajatele toetusi kokku 70590 krooni, sealhulgas direktorile ühe kuupalga ulatuses ning teistele töötajatele 100. kroonist kuni 6055. kroonini (kultuuriosakonna asejuhataja D.Verguni käskkiri nr 4-8/57 23.02.2006.a. ja direktor S. Kolpakova käskiri nr.14/1 23.02.2006.a.);
· preemiat maksti õpetaja E. Tšõvarevale 1800 krooni esikoha eest vabariikliku teaduslik- uurimistöö konkursil; õpetajatele A.Muhhinale ja  J.Tarkojevale osavõtu eest riiklikul foorumil „Riiklik isevalitsemine” kokku 600 krooni (kooli direktori käskkiri nr.27 24.04.06.a.);
· eesti keele õpetaja M.Kirsile maksti 500 krooni toetust seoses juubelitähtpäevaga (S.Kolpakova käskkiri nr.2a 12.05.2006.a.);
· kooli direktor S.Kolpakovale maksti preemiat 13000 krooni osavõtu eest töögrupis, mis töötas välja mudeli vene  õppekeelega koolide osaliseks üleminekuks õpetamisele eesti keeles ja prioriteedid aastateks 2005-2007 (töögrupi raames tegi selgitustööd ja valmistas ette tööplaane oma õppeasutuses, töö õpilaste ja lastevanematega), (Kultuuriosakonna juhataja  V.Lutuse  käskkiri nr.4-8/159 18.04.2006.a.);
· õpetaja N. Sarežkole  maksti preemiat 700 krooni seoses poeetide, kunstnike ja kirjanike juubelitega seotud õppetundide läbiviimise eest ja õpetaja R. Kakosjanile 1000 krooni kooli ja linna tutvustava õppekava ettevalmistamise eest;
· seoses heade tulemuste ja õppeaasta lõppemisega maksti töötajatele preemiat kokku 98145 krooni, sealhulgas direktorile ühe kuupalga ulatuses ning teistele töötajatele alates 200 kroonist kuni 6055 kroonini (Kultuuriosakonna juhataja käskkiri nr.4-8/195 19.06.2006.a.; kooli direktori käskkiri nr.41 21.08.2006.a.);
· kooli direktor S. Kolpakovale maksti toetust ühe kuupalga ulatuses seoses uue õppeaasta algusega (kultuuriosakonna juhataja käskkiri nr.4-8/237 29.08.2006.a.);
· kooliaasta eduka lõppemise puhul maksti töötajatele preemiat üldsummas 93025 krooni (kooli direktori käskkiri nr.50 2.10.2006.a.);
· õpetaja V. Tšelepisele maksti ühekordset toetust 1000 krooni seoses juubelitähtpäevaga (kooli direktori käskkiri nr.2a 19.10.2006.a.);
· toetusi uueks aastaks maksti üldsummas 49000 krooni (kooli direktori käskkiri nr.60 20.12.2006.a.
· preemiaid uueks aastaks maksti üldsummas 354486 krooni (kooli direktori käskkirjad nr.61 27.12.2006.a. ja nr.61/1 27.12.2006.a.);

Kontrollimisel tuvastati, et esineb juhtumeid, mil arvestatud väljamaksete summa ei vasta käskkirjades näidatud summadele.

Nii näiteks on direktor S. Kolpakova  2.10.2006.a. käskkirja nr.50 (preemiad kooliaasta eduka lõppemise puhul) üldsumma 93025,00 krooni.

Oktoobrikuul arvestatud preemiasumma oli aga 93230,00 krooni , s.t. 205 krooni rohkem, kui oli näidatud käskkirjas. 

_____________________________________________________________________________ 

Töötaja perekonnanimi
Käskkirjas
Tegelikult on arvestatud

_____________________________________________________________________________ 

Skripkina O.
300,00
-

Stepanov V.
795,00
800,00

Marõnits V.
800,00
300,00

Mikenina N.
-
1000,00

Kokku
1895,00
2100,00

_____________________________________________________________________________ 

Analoogne mittevastavus käskkirjades näidatud preemiasummade ja tegelikult arvutatud preemiasummade vahel tuvastati ka käskkirjades nr.61  27.12.2006.a. ja nr.61/1  27.12.2006.a. (preemiad uueks aastaks), sealhulgas:

_____________________________________________________________________________ 

Töötaja perekonnanimi
Käskkirjas
Tegelikult on arvestatud
_____________________________________________________________________________ 

Avramenko L.
3316,00
3707,00

Toropov J
-
1890,00

Koreskova V.
-
1500,00

Russak Z
-
2000,00

Bass O.
-
600,00

Kokku
3316,00
9697,00

_____________________________________________________________________________ 

Siin on vahesumma suuruseks 6381,00 krooni.

Preemiate osas jääb arusaamatuks, millise printsiibi alusel neid jaotatakse, kuigi on olemas ka preemiate jaotamise kord. Näiteks 21.08.2006.a. käskkirja nr.41 alusel makstakse preemiat õppeaasta eduka lõppemise puhul. Nii pedagoogiline koosseis, kui ka muud töötajad saavad preemiat kuni 1000 krooni.

Ent on ka erandid, mis jäävad arusaamatuks (lisad 9,10,11):

Olga Denissenko
4790
кrooni;

Sofia Solovjeva
6055
кrooni;

Viktoria Aleksejeva
2000
кrooni;

Fedor Denisenko
5000
кrooni;

Tatjana Fjodorova
5000
кrooni.

Kui Olga Denissenko ja Sofia Solovjeva  on pedagoogid ja nende töötulemused võivad olla tunduvalt paremad teiste pedagoogide töötulemustest, siis Viktoria Aleksejeva, Fedor Denisenko ja Tayjana Fjodorova pedagoogid ei ole, kuid preemiat saavad õppeaasta eduka lõppemise puhul mitu korda rohkem, kui pedagoogid.

Nagu eelpool mainitud tehakse mitmesuguseid väljamakseid (preemiad, lisatasud, toetused) kooli direktori käskkirjade alusel. Siiski ei ole mõnede käskkirjade sõnastusest võimalik aru saada, mille eest ja mille alusel neid hüvitisi makstakse.

Näiteks:

· direktor S.Kolpakova käskkirjas nr.9 3.01.2006.a.on järgnev sõnastus: “O.Denissenko määrata 2000,00 krooni õpetamaks est.” On arusaamatu, kas see on ühekordne lisatasu või preemia, samuti puudub maksmise alus (lisa 12). Raamatupidamises on see summa kajastatud kontol 500213 “Preemiad ja tulemustasud”.
· 16.06.2006.a. käskkirja nr 37/1 alusel „Maksta välja ühekordset lisatasu Sofia Solovjeva 2336 kroon õpetamakse est.” Lisatasu alus puudub. Raamatupidamises on see summa kajastatud kontol 500213 “Preemiad ja tulemustasud” (lisa 13).

Vastavalt Riigi raamatupidamise üldeeskirja paragrahvi 31, lõigetele 1 ja 5 tööjõukulud kajastuvad tekkepõhises arvestusprintsiibis kontoklassis 50 ajavahemikul, mille eest kulu oli arvestatud; tegelik puhkusetasu ja sellelt arvestatud maksukulu peab olema jaotatud nende kuude vahel, mille eest puhkusetasu arvutati. 2006.a. Narva 6.Koolis seda printsiipi ei järgitud - puhkusetasu ei jaotatud kuude vahel, mille eest seda arvutati, vaid kajastati täies mahus puhkusele mineku kuul.

Näiteks, õpetaja L.Arhipovskajale võimaldati korraline puhkus 56 kalendripäeva alates 26.juunist 2006.a. (käskkiri nr. 32-1  29.05.06.a.). Puhkusetasu summat ei jaotatud kuude vahel, vaid kanti kuludesse puhkusetasu arvutamise kuul, s.o. 2006.a. juunis.

Vastavalt Riigi raamatupidamise üldeeskirja paragrahvi 31, lõikele 5 puhkusetasude arvutamisel töötatud aja eest väheneb konto 202010 (puhkusetasud, puhkusetasudest arvutatud sotsiaalmaks ja töötukindlustusmaks). 2006.a. Narva  6. Koolis seda sätet ei täidetud.

Puhkusetasude arvutamisel korrutatakse päevapalk töötaja puhkuse kalendripäevade arvuga.

Vastavalt Puhkusetasu arvutamise korra (kinnitatud Vabariigi valitsuse 23.08.2001.a. määrusega nr.278, muudatused 8.05.2002.a.) prg.2 päevapalk arvutatakse üldisel juhul üldsummast, mis töötaja teenis kuue kalendrikuu jooksul, mis eelnesid kuule, mil tekkis vajadus arvutuse järgi. Päevapalga arvutamisel loetakse töötasu hulka kõik töötasuna saadud summad – palk, lisatasud, preemiad ja juurdemaksed.

Puhkusetasude ja puhkusetasu reserve arvutuste kontrollimisel selgus, et Narva 6. Koolis päevapalga arvutamisel ei lülitatud töötasu hulka summasid, mis maksti töötajatele töötasuna nende lähetustes viibimise aja eest.

3. Vara arvestus.

Põhivara arvestust peetakse programmis Raamatupidamine 6,0 alates 01.01.2005.a. Esialgsel põhivara objektide kandmisel programmi lahtrisse „soetamise kuupäev” oli kõikide objektide osas märgitud kuupäev – 01.01.2005.a., mis ei vasta tegelikkusele ning moonutab põhivara registri andmeid (lisa 14). 2006.a. põhivara ei soetatud.
Põhivara objektide kulumi arvutamisel rikutakse tekkepõhist arvestusprintsiipi. Ajavahemik, mille eest kulumit arvestatakse, on üks kuu, seega peab kulumit arvestama kalendrikuu viimasel päeval. 8 kuu jooksul sellest printsiibist kinni ei peetud (lisa 15) ning kulumit arvestati alljärgnevatel kuupäevadel:
	31.01.2006

	28.02.2006

	03.03.2006

	26.04.2006

	12.05.2006

	26.06.2006

	01.07.2006

	30.08.2006

	30.09.2006

	30.10.2006

	30.11.2006

	30.12.2006


01.11.2006.a. vastavalt direktori käskkirjale viidi läbi põhivara ja väikeinventari  inventuur seisuga 01.11.2006.a. Aktidest on näha, et inventuur viidi läbi, vormistati ja kinnitati direktori poolt kõik ühel päeval – 01.11.2006.a. Inventeeritava vara maht paneb kahtlema, et seda on võimalik ühe päeva jooksul inventeerida ja vormistada, mis omakorda viitab inventuuri formaalsele läbiviimisele.

Kontrollimise käigus viidi läbi põhivara ja väikeinventari (maksumusega rohkem kui 1000 krooni) inventuur. Vara puudujääki ei avastatud. Arvel on palju vara, mida ei kasutata, mis on kasutamiskõlbmatu ja moraalselt vananenud. Taoline vara tuleb maha kirjutada.

4. Sihtfinantseerimine.

Sihtosttarbeliste vahendite mittesihipärast kasutamist ei tuvastatud, kuid raamatupidamise arvestuses on puudusi nii tulude kui ka kulude osas.
Sihtosttarbeliste vahendite laekumisel (sponsorite abi) tehakse alljärgnev raamatupidamise kirjend: D100100 Pank K 203850 Sihtfinantseerimiseks saadud vahendid. Sponsoritega lepinguid ei sõlmita, aruandlust ei nõuta ning vahendid suunatakse  kohe tegevuskuludeks. Seoses eelpooltooduga arvame, et kirjendit D203850 ei ole vaja teha. Laekumised on vaja kajastada D 100000 ja K 350000. Kodumaine sihtfinantseerimine tegevuskuludeks. Lisaks peab veel mainima, et konto 203850 sulgemist partnerite lõikes teostatakse valesti, mida tõestab konto saldo (lisa 16). Kirjendid Päevaraamatus kulude ja arvete maksmise osas läbi panga teostatakse põhiliselt ühes raamatupidamise sissekandes. Sellise sissekande kuupäev programmis ühtib mõnikord arves märgitud kuupäevaga (lisa 17, 18) ning loomulikult ei ühti panga väljavõttes märgitud kuupäevaga. Vahetevahel sissekande programmis ühtib maksmise kuupäevaga (lisa 19, 20) ning loomulikult ei ühti arvel märgitud kuupäevaga. Mõnikord sissekande kuupäev programmis ei vasta nii algdokumendi kuupäevale, kui ka maksmise kuupäevale (lisa 21, 22). See näitab, et arvestus ei vasta ei tekkepõhilisele arvestusprintsiibile ega ka kassaprintsiibile ja viitab sellele, et puudub igasugune printsiip.
Esineb juhtumeid, mil kaks partnerit ühendatakse kulude kajastamisel ja maksmisel programmis üheks. Tegelikult partnerid maksavad teenuste eest eraldi (lisa 23, 24). Kõik eelpooltoodu tõestab, et panga kirjendid programmis partnerite lõikes ei ole kooskõlas panga väljavõtete kuupäevadega (s.t. faktilise tegevusega).
Sihtosttarbeliste vahendite kulutamise algdokumentides oli ka avansiaruanne, milles kulud olid märgitud välisvaluutas. Kulude kajastamisel kasutati Hansapanga valuutavahetuse kommertskurssi, kuigi vastavalt Raamatupidamise aastaaruande koostamise üldpõhimõtete punktile 91 RTJ1 tuleb kasutada Eesti Panga valuutakurssi tehingu sooritamise kuupäeval.
5. Narva Linnavalitsuse reservfondist eraldatud vahendite kasutamise kontroll.

2006.a. eraldati Narva Linnavalitsuse reservfondist Narva 6. Koolile raha arvutite ja tolmuimeja soetamiseks. Reservfondist eraldatatud vahendite mittesihipärast kasutamist ei tuvastatud, kuid arvestust peetakse kassaprintsiibil (lisa 25, 26).
6. Raamatupidamise arvestuse seisukord.

Kontrollimisel tuvastati alljärgnevaid puudusi ja rikkumisi:

· rikuti Raamatupidamise seaduse (RT I 2002, 102, 600; 2003, 88, 588; 2004, 90, 616; 2005, 61, 478; 2006, 61, 456) paragrahvi 5 lõigete 2 ja 3 ning paragrahvi 6 lõike 2 sätteid tekkepõhise arvestusprintsiibi osas: osaliselt kajastati tehinguid kassapõhiselt või mingil muul viisil;
· konkreetse majandustehingu kajastamisel Päevaraamatus tehakse kulukirjend ja kirjend maksmise kohta läbi panga ühe sissekandena, mis praktiliselt ei võimalda pidada arvestust tekkepõhises arvestusprintsiibis. Arve väljakirjutamine ja selle maksmine ühel ja samal päeval võib juhtuda väga eriliste situatsioonide olemasolul;
· rikuti Riigi raamatupidamise üldeeskirja (vastu võetud rahandusministri 11.12.2003.a. määrusega nr 105 (RTL 2003, 130, 2103; 2004, 104, 1685; 2005, 26, 366) paragrahvid.6 ja 56 sätteid: esines vigu kontoplaani ja eelarve klassifikaatori kasutamisel ning selle tagajärjel ka Rahandusministeeriumi normatiivaktidega kehtestatud aruandluses;
· esineb juhtumeid, mil algdokumendid on vormistatud võõrastele isikutele;

· esineb juhtumeid, mil algdokumentide vormistamisel on rikutud Raamatupidamise seaduse paragrahvi 7 sätteid;
· tuvastati juhtumeid, mil algdokumendid on ühendatud ilma koonddokumenti vormistamata, sealhulgas ka algdokumentide ühendamist erinevate partneritega;
· sagedased on juhtumid, kus kasutatud nimetused ja koodid ei vasta tegelikule partnerile. Näiteks sissekandes 842 on märgitud partneriks Õppekeskus Intelekt OÜ, sissekandes 843 – Vene Koolide Õpetajate Ühendus, tegelik partner nendes sissekannetes on aga Eesti Tehnoloogiakasvatuse Liit;
· saldo partnerite lõikes erinevate kontode osas ei vasta tegelikkusele. Näiteks konto 201000 ei vasta tegelikkusele. Vene Koolide Õpetajate Ühenduse saldo aruandes -1495 krooni, Õppekeskuse Intelekt OÜ saldo 1495 krooni (lisa 27). Tegelik saldo mõlema partneri osas on 0 krooni. Kontodel 103690 ja 103699 on 2006.a. alguses saldo 625 krooni partneri Narva 6. Kool osas, perioodi lõpus on saldo 625 krooni partneri Demitol OÜ osas (lisad 28, 29, 30). Tegelikult on see summa nõue füüsilisele isikule (vargus) jne.;
· sissekannete numbrid ja nende sisu algdokumendil ei vasta tihti raamatupidamise programmi sissekannete numbritele ja sisule;

· esineb juhtumeid, mil teenistuslähetuste sõidukulud on hüvitatud ilma direktori kirjaliku loata, aga ka juhtumeid, mil päevarahad maksti välja ilma avansiaruande vormistamiseta (direktor);

· kasutatakse mittestandardseid sissekandeid, mis toovad arvestusse segadust ja mille vajalikkust ei oska seletada ka raamatupidaja;
· konto 100100 „Pank” saldo ei vasta panga väljavõtete saldodele erinevatel kuupäevadel. Raamatupidaja leiab, et tema ülesanne pangaoperatsioonide kajastamisel seisab vaid selles, et saldo peab olema vastavuses kuu lõpul (lisad 31, 32, 33, 34, 35);

· välisvaluutas teostatavate tehingute puhul kasutati valet valuutakurssi, millega rikuti Raamatupidamise aastaaruande koostamise üldpõhimõtete RTJ1 punkt 91; valuutavahetuse algdokumendid puuduvad, kursivahesid ei arvestata;

· kulude ümberklassifitseerimist ei teostatud;

· rikuti Vabariigi Valitsuse 15.08.2001.a. määrusega nr 275 kinnitatud keskmise palga arvutamise korra sätteid;
· tööaja arvestamise tabelite ebakorrektne täitmine;

· töötajatele tegelikult väljamakstud summade mittevastavus direktori käskkirjades määratud summadele;

· esines juhtumeid, mil tegelikult arvestatud preemiasumma ei vastanud käskkirjas toodud summadele;

· puuduvad käskkirjad töötajate osas, kes lähetati puhkusele vastavalt graafikule; 

· raamatupidaja seletusest lähtub, et kooli saali anti kasutada erinevatele organisatsioonidele, näiteks Jehhoova tunnistajate sektile. Rendilepinguid ei sõlmitud, rendiraha ei makstud, rentnike poolt osteti koolile mitmesuguseid kaupu. Seega ka tulu raamatupidamise arvestuses ei kajastunud, kulude eelarve aga suurenes kunstlikult saadud kaupade maksumuse võrra;

· rikuti Narva Linnavalitsuse 05.02.2003.a. määrust nr 77-k: täielikult ei kasutata raamatupidamise programmi „Raamatupidamine 6,0”. Näiteks ei kasutata blokki „töötasu”, samuti ei kasutata paljusid teisi programmi võimalusi, raamatupidaja teeb palju tabeleid Excele’s, mis dubleerivad programmis olevat informatsiooni, vahel ei kasutata programmi välju sihipäraselt. Näiteks selle asemel, et seletada sissekande tähendust on alljärgnevad kirjendid: pppp, sss, tttt, ttttttttt jne. Ei kasutata standartsete operatsioonide žurnaali, mis oleks hoidnud ära paljusid aktis toodud puudusi;
· esines maksuvõlgnevuse intresside arvutamist ja maksmist, kuigi seda tegelikult ei olnud;
· puuduvad asutuse raamatupidamise arvestuse sise-eeskirjad;

· õiendid korrigeerivate kirjendite osas ei sisalda seletusi korrigeerimiste kohta;

· dokumentide toimikutesse õmblemisel ei ole süsteemi. Dokumendid õmmeldakse kokku vahel dokumendi kuupäeva, vahel maksukuupäeva, vahel mõne muu tunnuse alusel. Selline dokumentide toimikutesse õmblemine ning sissekannete numbrite mittevastavus algdokumentidel ja programmis raskendab tunduvalt kontrollimist.
Narva Linnavalitsuse Rahandusamet teeb Narva 6. Koolile aktis toodud puuduste kõrvaldamiseks alljärgnevad   e t t e p a n e k u d:

1. Viivitamatult viia Narva 6. Kooli raamatupidamise arvestus vastavusse EV seadusandlusega.
2. Minna viivitamatult üle tekkepõhisele arvestusprintsiibile.

3. Täita viivitamatult Narva Linnavalitsuse 05.02.2003.a. määruse nr 77-k nõudmisi raamatupidamise programmi juurutamise osas.

4. Lähetuskulude hüvitamist, puhkusetasude arvestamist teostada direktori käskkirja alusel. Juhtida käskkirjades tähelepanu preemiate, toetuste ja lisatasude nimetuste ja väljamaksete aluse sõnastusele. Preemiate arvutamist ja maksmist teostada ranges vastavuses käskkirjadega.

5. Töötada välja asutuse raamatupidamise arvestuse sise-eeskirjad.

6. Vastuvõetud meetmetest teavitada Narva Linnavalitsuse Rahandusametit hiljemalt 31.07.2007.a.
Valentina Bešekerskas

Rahandusameti revisjoniosakonna juhataja

Lisad:

№1
Arve nr 20  10.01.2006.a. -1 eks 1 lehel;

№2
Arve nr 321206  05.12.2006.a. -1 eks 1 lehel;

№3
Üksikasjalik aruanne õpilaste toitluste järgi Narva 6. Kool. Jaanuar 2006.a. -1 eks 1 lehel;

№4
Tõend-1 eks 6 lehel;

№5
Avansiaruanne 6  27.01.2006.a. -1 eks 1 lehel;

№6
Avansiaruanne 3  08.06.2006.a. -1 eks 1 lehel;

№7
Tööaja ja töötasu arvestuse tabel, jaanuari 2006.a. -1 eks 1 lehel;

№8
Tööaja ja töötasu arvestuse tabel, jaanuari 2006.a. -1 eks 1 lehel;

№9
Narva 6. Kooli pedagoogide preemiate Põhikiri -1 eks 1 lehel;

№10
Narva 6. Kooli muude töötajate preemiate Põhikiri -1 eks 1 lehel;

№11
Käskkiri 41  21.08.2006.a. -1 eks 2 lehel;

№12
Käskkiri 9  03.01.2006.a. -1 eks 1 lehel;

№13
Käskkiri 37/1  14.0.2006.a. -1 eks 1 lehel;

№14
Põhivahendite register -1 eks 1 lehel;

№15
Põhivahendite operatsioonid -1 eks 2 lehel;

№16
Saldoandmik subkonto lõikes 203850 -1 eks 1 lehel;

№17
Lausend nr 608-1 eks 1 lehel;

№18
Arve nr 693  19.06.2006.a. -1 eks 1 lehel;

№19
Lausend nr 359-1 eks 1 lehel;

№20
Arve nr 604101-1  10.04.2006.a. -1 eks 1 lehel;

№21
Lausend nr 607-1 eks 1 lehel;

№22
Leping 3 1 eks 2 lehel;

№23
Lausend nr 655-1 eks 1 lehel;

№24
Konto väljavõte 1120113533 01.06.-30.06.2006.a. 1 eks 1 lehel;

№25
Lausand nr 357-1 eks 1 lehel;

№26
Arve nr 260668  10.04.2006.a. -1 eks 1 lehel;

№27
Saldoandmik subkonto lõikes 201000 -1 eks 1 lehel;

№28
Saldo konto 103690 ja konto 103699 seisuga 01.01.2006.a. -1 eks 1 lehel;

№29
Saldoandmik subkonto lõikes 103690 -1 eks 1 lehel;

№30
Saldoandmik subkonto lõikes 103699 -1 eks 1 lehel;

№31
Käibeandmik 28.06.2006.a. konto 100100 -1 eks 1 lehel;

№32
Pangakontode saldo seisuga 28.06.2006.a. -1 eks 1 lehel;

№33
Konto väljavõte 1120113533  28.06.2006.a. 1 eks 1 lehel;

№34
Konto väljavõte 1120113546  28.06.2006.a. 1 eks 1 lehel;

№35
Konto väljavõte 10220002843019  28.06.2006.a. 1 eks 1 lehel;

Akt on Narva 6.Kooli direktori kohusetäitjal O. Denissenko edastatud  „25„ mai 2007

